
P R O J E K T V E N D I M


Nr.____, datë _____2026


“PËR MIRATIMIN E RREGULLAVE TË NEVOJSHME PËR PARANDALIMIN DHE REDUKTIMIN E NDOTJES SË MJEDISIT NGA ASBESTI”[footnoteRef:1] [1:  Ky vendim përafron plotësisht Direktivën e Keshillit të datës 19 mars 1987 mbi parandalimin dhe reduktimin e ndotjes së mjedisit nga asbesti (87/217/EEC)(amenduar), (version i konsoliduar i datës 04.07.2018).] 



Në mbështetje të nenit 100 të Kushtetutës dhe të pikës 2, të nenit 23, të ligjit nr. 27/2016, datë 17.03.2016, “Për menaxhimin e kimikateve”, i ndryshuar,  me propozimin e ministrit të Mjedisit, Këshilli i Ministrave,

VENDOSI:
I. TË PËRGJITHSHME 

1. Qëllimi i këtij vendimi është përcaktimi i rregullave dhe plotësimi i kuadrit nënligjor që lidhet me parandalimin dhe reduktimin e ndotjes nga asbesti me synim  mbrojtjen e shëndetit të njeriut dhe mjedisit.

2. Këto rregulla zbatohen në përputhje dhe pa cënuar legjislacionin në fuqi për mbrojtjen e punëmarrësve nga rreziqet që lidhen me asbestin në vendin e punës, pwr ndalimin mbi prodhimin, vendosjen në treg dhe përdorimin e fibrave të asbestit, përzierjeve të asbestit dhe produkteve që përmbajnë asbest, dhe menaxhimin e integruar të mbetjeve.  

3. Për qëllime të këtij vendimi, termat e mëposhtëm kanë këto kuptime:
a)  “Asbest ”, janë silikatet me strukturë fibroze si vijon:
(i) Krocidolite (asbesti blu), Nr.CAS: 12001-28-4; 
(ii) Aktinolite, Nr. CAS: 77536-67-5;
(iii)  Antofilite, Nr.CAS: 77536-66-4;
(iv)  Krisotile (asbesti i bardhë), Nr.CAS: 12001-29-5; Nr.CAS: 132207-32-0;
(v) Amosite ( asbesti kaf), Nr.CAS: 12172-73-5;
(vi)  Tremolite, Nr.CAS: 77536-68-6;

b) “Asbest i papërpunuar” është produkti që rezulton nga thërrmimi kryesor i mineralit të asbestit.

c) “Përdorimi i asbestit” janë aktivitete që përfshijnë trajtimin e një sasie më shumë se 100 kilogramë asbest të papërpunuar në vit dhe që kanë të bëjnë me:

i. prodhimin e mineralit të papërpunuar të asbestit, duke përjashtuar çdo proces që  lidhet drejtpërdrejt me minierat e asbestit, dhe/ose

ii. prodhimin dhe procesin përfundimtar industrial të produkteve të mëposhtëme që përdorin asbest të papërpunuar si: produkte çimentoje me asbest ose çimento asbesti, produkte fërkimi asbesti, filtra asbesti, tekstile asbesti, letër dhe karton asbesti, materiale guarnicioni me përmbajtje azbesti, paketime dhe materiale përforcuese, mbulesa dyshemeje asbesti, mbushës asbesti.

ç) “Pluhur Asbesti” është pluhuri që lëshohet nga asbesti, nga produktet që përmbajnë             asbest ose mbetjet e asbestit.

d) “Trajtim i produkteve që përmbajnë asbest“, janë aktivitetet e ndryshme nga ato që përdorin asbest, por që janë përgjegjëse për shkarkimet e asbestit në mjedis nga  produktet e trajtuara.

4. Anekset I dhe II, bashkëlidhur këtij vendimi dhe pjesë përbërëse e tij, përcaktojnë respektivisht:

a) kërkesat lidhur me shkarkimet nga rrjedhjet ujore;
b) specifikimet që duhet të plotësohen gjatë përzgjedhjes së metodës për matjen e shkarkimeve në ajër.

II. RREGULLAT PËR PARANDALIMIN DHE REDUKTIMIN E NDOTJES SË MJEDISIT NGA TRAJTIMI I PRODUKTEVE QË PËRMBAJNË ASBEST

1. Ministria përgjegjëse për mjedisin, nëpërmjet Agjencisë Kombëtare të Mjedisit dhe në bashkëpunim me inspektoratin përgjëgjës për kontrollin e zbatimit te legjislacionit në fuqi për mbrojtjen e mjedisit, ajrit dhe ujërave , marrin masat e nevojshme për të siguruar që shkarkimet e asbestit në ajër, shkarkimet e asbestit në mjedisin ujor dhe mbeturinat e ngurta të asbestit, deri në atë masë të arsyeshme, të reduktohen në burim dhe të parandalohen. Në rastin e përdorimit të asbestit, këto masa duhet të përfshijnë përdorimin e teknologjisë më të mirë të disponueshme që nuk sjell kosto të tepërta, duke përfshirë, aty ku është e përshtatshme, riciklimin ose trajtimin. 

2. Në rastin e impianteve ekzistuese, kërkesa sipas pikës 1 të Kreut II të këtij projektvendimi,  ku parashikohet që teknologjia më e mirë e disponueshme që nuk përfshin kosto të tepërt të përdoret për të zvogëluar dhe eleminuar emetimet e asbestit në ajër, zbatohet duke marrë parasysh parashikimet sipas Ligjit nr. 10 448, datë 14.7.2011, “Për lejet e mjedisit”, i ndryshuar

3. Pa cenuar pikën 1 të Kreut II, ministria përgjegjëse për mjedisin, nëpërmjet Agjencisë Kombëtare të Mjedisit dhe në bashkëpunim me inspektoratin përgjëgjës për kontrollin e zbatimit te legjislacionit në fuqi për mbrojtjen e mjedisit, ajrit dhe ujërave  marrin masat e nevojshme për të siguruar që përqendrimi i asbestit që clirohet përmes kanaleve të shkarkimit në ajër gjatë përdorimit të asbestit nuk tejkalon një vlerë kufi prej 0,1 mg / m3 (miligram abest për m3 të shkarkuar nga ajri).

4. Ministria përgjegjëse për mjedisin, nëpërmjet Agjencisë Kombëtare të Mjedisit dhe në bashkëpunim me inspektoratin përgjëgjës për kontrollin e zbatimit te legjislacionit në fuqi për mbrojtjen e mjedisit, ajrit dhe ujëravemund të përjashtojnë nga detyrimi i përmendur në pikën 3 të kreut II impiantet që lëshojnë më pak se 5 000 m3/orë shkarkime totale të gazrave, kur shkarkimi i asbestit në ajër nuk është më shumë se 0,5 gram në orë në çdo kohë nën kushtet normale të funksionimit.

Kur zbatohet ky përjashtim, ministria përgjegjëse për mjedisin, nëpërmjet Agjencisë Kombëtare të Mjedisit dhe në bashkëpunim me inspektoratin përgjëgjës për kontrollin e zbatimit te legjislacionit në fuqi për mbrojtjen e mjedisit, ajrit dhe ujërave, merr masat e nevojshme për të siguruar që pragjet e përcaktuara në pikën 3 të kreut II të mos tejkalohen.

5. Ministria përgjegjëse për mjedisin, nëpërmjet Agjencisë Kombëtare të Mjedisit dhe në bashkëpunim me inspektoratin përgjëgjës për kontrollin e zbatimit te legjislacionit në fuqi për mbrojtjen e mjedisit, ajrit dhe ujërave , marrin masat e nevojshme duke përfshirë monitorimin e shkarkimeve, përcaktimin e kushteve teknike të shkarkimit, kontrollin e respektimit të vlerave kufi dhe verifikimin periodik të përmbushjes së kërkesave të këtij vendimi për të siguruar që:

a) të gjitha rrjedhjet ujore që dalin nga prodhimi i çimentos me asbest riciklohen. 

Kur riciklimi i tillë nuk është i mundshëm në aspektin ekologjik, ministria përgjegjëse për mjedisin, nëpërmjet Agjencisë Kombëtare të Mjedisit dhe në bashkëpunim me ministritë dhe institucionet e varësisë përkatëse, sipas fushave të përgjegjësisë, marrin masat e nevojshme për të siguruar që depozitimi i mbetjeve të lëngshme që përmbajnë asbest nuk do të rezultojë në ndotje të mjedisit ujor dhe sektorëve të tjerë, përfshirë ajrin. Për këtë qëllim:

i. sigurohet zbatimi i vlerës kufi prej 30 gramë lëndë totale pezull për m³ të rrjedhjes ujore të shkarkuar; 
ii. Agjencia Kombëtare e Mjedisit, për çdo impiant në fjalë, përcakton vëllimin e shkarkimeve në ujë të sasisë totale të lëndës pezull të shkarkuar për ton produkt, duke marrë parasysh situatën specifike të impiantit.

Këta kufij do të zbatohen në pikën ku ujërat e zeza largohen nga impianti industrial.

b) Të gjitha rrjedhjet ujore që dalin nga prodhimi i letrës ose kartonit me asbest riciklohen. 

Sidoqoftë, shkarkimi i rrjedhjeve ujore që përmbajnë jo më shumë se 30 gramë lëndë pezull për m3 ujë mund të autorizohet gjatë pastrimit ose mirëmbajtjes rutinë të impiantit. 

6. Ministria përgjegjëse për mjedisin, nëpërmjet Agjencisë Kombëtare të Mjedisit dhe në bashkëpunim me inspektoratin përgjëgjës për kontrollin e zbatimit te legjislacionit në fuqi për mbrojtjen e mjedisit, ajrit dhe ujërave, marrin masat e nevojshme për të siguruar që matjet të merren në interval të rregullt të emetimeve në ajër dhe shkarkimeve të rrjedhës ujore nga objektet për të cilat zbatohen vlerat kufi të parashikuara në pikat 4 dhe 5 të Kreut II.

7. Për të kontrolluar përputhshmërinë me vlerat kufi në fjalë, procedurat dhe metodat e marrjes së mostrave dhe analizave duhet të jenë në përputhje me ato të përshkruara në Anekset e këtij vendimi ose me ndonjë procedurë ose metodë tjetër që jep rezultate ekuivalente.

8. Cdo person fizik ose juridik që trajton produkte që përmbajnë asbest merr masat sigurojë se:

a) aktiviteti që ai kryen, nuk shkakton ndotje të mjedisit nga fibrat ose pluhuri i asbestit;
b)  merr masat për të shmangur ndotjen nga produktet që përmbajnë asbest, mbetjet e tjera nga asbesti, fibrat ose pluhuri i asbestit;
c) punimet që ndërmerr me qëllim prishjen, shëmbjen e ndërtesave, strukturave dhe instalimeve që përmbajnë asbest, heqjen apo largimin prej tyre të asbestit ose materialeve që përmbajnë asbest, duke përfshirë fibrat ose pluhurin e asbestit që lëshohet në ajër, nuk shkaktojnë ndotje të mjedisit nga asbesti dhe kryhen në përputhje me legjislacionin për mbrojtjen e punëmarrësve nga risqet që lidhen me asbestin në vendin e punës;
d) përpara fillimit të punimeve, të parashikuara në shkronjën c), të hartojë planin e punës në përputhje me kërkesat e legjislacionit për mbrojtjen e punëmarrësve nga risqet që lidhen me asbestin në vendin e punës. Plani i punës, përfshin të gjitha masat e nevojshme parandaluese që ndërmerren për të reduktuar ndotjen e mjedisit nga fibrat ose pluhuri i asbestit.  

9. Fibrat e asbestit, pluhuri i asbestit, produktet e ndotura me asbest, që gjenerohen nga aktivitetet ose punimet e përcaktuara në pikën 2, të këtij Kreu, konsiderohen mbetje e rrezikshme sipas Vendimit të Këshillit të Ministrave nr. 402, datë 30.06.2021 "Për miratimin e katalogut të mbetjeve".  

10. Trajtimi i mbetjeve të asbestit dhe paketimeve që përmbajnë pluhur asbesti ose fibra asbesti, kryhet nga persona fizikë/juridikë, të pajisur me leje mjedisi në përputhje me legjislacionin në fuqi “Për lejet e mjedisit”, i ndryshuar dhe licencën për veprimtaritë e tjera profesionale, lidhur me ndikimin në mjedis, me kodin III.2.B, të cilët duhet të marrin masat e nevojshme për të siguruar se:

a) Menaxhimi imbetjeve të asbestit bëhet në përputhje me legjislacionin në fuqi për menaxhimin e integruar të mbetjeve.
b) Gjatë transportimit dhe depozitimit të mbetjeve të asbestit, ndalohet çlirimi në ajër i fijeve ose pluhurit të asbestit si dhe, derdhja e shkarkimeve të lëngëta që mund të përmbajnë fibra asbesti.

c) Mbetjet që përmbajnë fibra ose pluhur asbesti, të cilat transportohen dhe asgjësohen në lendfill, janë të trajtuara, paketuara dhe etiketuara, me qëllim parandalimin e lëshimit dhe përhapjes së fibrave ose pluhurit të asbestit në mjedis.

Për qëllime të këtij vendimi dhe në përputhje me legjislacionin për menaxhimin e kimikateve, ministria përgjegjëse për mjedisin dhe ministritë e linjës, përgjegjëse për fushat e shëndetit publik, sigurisë dhe shëndetit në punë, industrisë, ndërtimit dhe fusha të tjera që lidhen me menaxhimin e produkteve që përmbajnë asbest, si dhe strukturat e tyre të varësisë, bashkëpunojnë ndërmjet tyre me qëllim parandalimin dhe reduktimin e ndotjes së mjedisit nga asbesti dhe mbrojtjen e shëndetit të njeriut.

11. [bookmark: _GoBack]Anekset e këtij vendimi përditësohen, kur është e nevojshme, në varësi të zhvillimit të njohurive shkencore dhe teknike në fushën e parandalimit dhe kontrollit të ndotjes nga asbesti, si dhe ndryshimeve dhe përditësimeve të acquis të Bashkimit Evropian në këtë fushë. Përditësimi i anekseve propozohet nga ministria përgjegjëse për mjedisin, pas konsultimit me institucionet përgjegjëse dhe palët e interesuara, sipas rastit, dhe miratohet nga Këshilli i Ministrave nëpërmjet ndryshimit dhe plotësimit të këtij vendimi. Përditësimi i anekseve nuk mund të sjellë, drejtpërdrejt ose tërthorazi, ndryshimin e vlerave kufi të emetimeve apo shkarkimeve të përcaktuara sipas pikave 3, 4 dhe 5 të Kreut II të këtij vendimi.




III. SANKSIONET

Për shkeljet që lidhen me tejkalimin e vlerave kufi të shkarkimeve të asbestit në ajër dhe në mjedis, zbatohen sanksionet e përcaktuara në pikën 37 të nenit 40 të ligjit nr. 27/2016, datë 17.03.2016, "Për menaxhimin e kimikateve", të ndryshuar. Për shkeljet që lidhen me menaxhimin e mbetjeve që përmbajnë asbest, zbatohen sanksionet e përcaktuara në nenin 77 të ligjit nr. 57/2025, datë 16.10.2025, "Për menaxhimin e integruar të mbetjeve", të ndryshuar.

IV. DISPOZITAT PËRFUNDIMTARE 

1. Ngarkohen Ministria e Mjedisit, Ministria e Shëndetësisë dhe Mirëqenies Sociale, Ministria e Financave,  Ministria e Ekonomisë dhe Inovacionit, Ministria e Infrastrukturës dhe Energjisë, dhe institucionet në varësi të tyre për zbatimin e këtij vendimi.

2. Me hyrjen në fuqi të këtij vendimi, vendimi nr. 161, datë 19.2.2020, i Këshillit të Ministrave, “Për miratimin e rregullave të nevojshme për parandalimin dhe reduktimin e ndotjes së mjedisit nga asbesti”, shfuqizohet.

3. Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama
































ANEKSI I – SHKARKIMET NGA RRJEDHJET UJORE

Metoda referencë e analizës që ka sasinë totale të lëndës pezull (lëndën e filtrueshme nga më shumë jo e precipitueshme) përzierje në mg/l, duhet të filtrohet përmes një membrane filtri 0,45 μm, të thahet në 105°C dhe të peshohet. Mostrat duhet të merren në mënyrë të tillë që të gjithë anëtarët të fillojnë të shkarkohen për një periudhë 24 orëshe. Ky përcaktim duhet të kryhet me një saktësi (2) ± 5 % dhe një përpikmëri (2) ± 10 %.


ANEKSI II - SPECIFIKIMET QË DUHET TË PLOTËSOHEN KUR PERZGJIDHET NJË METODË PËR MATJEN E SHKARKIMEVE NË AJËR
 
I. Metoda Gravimetrike 

1. Metoda e përzgjedhur, duhet të jetë një metodë gravimetrike, e cila ka aftësi të mase sasinë totale të pluhurit të shkarkuar nëpërmjet kanalit të shkarkimit, si dhe përqendrimin e asbestit në pluhur. 

Rëndësi duhet ti kushtohet përqendrimit të asbestit në pluhur. Kur kërkohet të kryhet matja e përqendrimit, duhet të matet ose vlerësohet përqendrimi i asbestit në pluhur. Autoriteti Kontrollues, duhet të vendosë mbi frekuencën e një mase të tillë, bazuar në karakteristikat e impiantit dhe prodhimit të tij, e cila fillimisht duhet të jetë të paktën ҫdo gjashtë muaj. Nëse një Shtet Anëtar konstaton se përqendrimi nuk shfaq ndonjë ndryshim domethënës, frenkuenca e matjes mund të reduktohet. Në rastin kur nuk merren masa periodike, ndaj shkarkimeve totale të pluhurit zbatohet vlera limit e përcaktuar në pikat 4 dhe 5 të kreut II. 

Marrja e  mostrave, do të kryhet përpara hollimit të cdo rrjedhje që do të matet.

2. Marrja e mostrave, do te kryhet me një saktësi ± 40 % dhe një përpikmëri ± 20 % të vlerës limit. Kufiri i detektimit/zbulimit duhet të jetë 20 %. Për të kontrolluar përputhshmërinë me vlerën kufi, bëhen të paktën dy matje nën të njëjtat kushte. 

3. Funksionimi i instalimit

Matjet do të jenë të vlefshme vetëm nëse marrja e mostrave kryhet gjatë kohës që instalimi funksionon normalisht. 

4. Përzgjedhja e pikës së mostrës

Marrja e mostrave bëhet në atë pikë ku ka një rrjedhje të qetë (laminare) të rrymave të ajrit. Për aq kohë sa është e mundur, tregohet kujdes për të shmangur turbulencat, dhe pengesat që mund të prishin rrjedhjen e ajrit. 

5. Modifikimet e nevojshme përmarrjen e mostrave

Duhet të bëhen hapje të përshtatshme në kanalet ku do të bëhet marrja e mostrave dhe duhet të sigurohen platforma të përshtatshme.

6. Matjet që do të bëhen para marrjes së mostrave

Para fillimit të marrjes së mostrave, fillimisht është e nevojshme të matet temperatura dhe presioni i ajrit dhe shpejtësia e rrjedhjes në kanal. Temperatura dhe presioni i ajrit normalisht do të maten përgjatë linjës së marrjes së mostrave në shpejtësi normale rrjedhjeje. Nën kushte të jashtëzakonshme, është gjithashtu e nevojshme të matet përqendrimi i avullit të ujit në mënyrë që rezultatet të mund të ndryshohen në përputhje me rrethanat.
7. Kërkesat e përgjithshme të procedurës së marrjes së mostrave

Procedura kërkon që një mostër ajri nga një kanal që mbart emetimet e pluhurit të azbestit të tërhiqet përmes një filtri, dhe përmbajtja e azbestit në pluhurin e mbajtur në filtër të matet.

7.1 Linja e marrjes së mostrave fillimisht kontrollohet për t'u siguruar që është hermetike dhe se nuk ka rrjedhje që mund të shkaktojnë gabime në matje. Koka e marrjes së mostrave mbyllet me kujdes dhe pompa (pompimi) e marrjes së mostrave vihet në punë. Shkalla e rrjedhjes nuk duhet të kalojë 1% të rrjedhës normale të marrjes së mostrave. 

7.2 Normalisht marrja e mostrave duhet të kryhet në kushte izokinetike.

7.3 Kohëzgjatja e marrjes së mostrave do të varet nga lloji i procesit që monitorohet dhe linja e marrjes së mostrave e përdorur, dhe periudha e marrjes së mostrave duhet të jetë e mjaftueshme për të siguruar që një sasi e përshtatshme materiali të mblidhet për peshim. Ajo duhet të jetë përfaqësuese e të gjithë procesit që monitorohet.

7.4 Kur filtri i marrjes së mostrave nuk është në afërsi të menjëhershme të kokës së marrjes së mostrave, është thelbësore të rikuperohen materialet e depozituara në sondën e marrjes së mostrave. 

7.5 Koka e marrjes së mostrave dhe numri i pikave ku duhet të merren mostrat duhet të përcaktohen në përputhje me standardin kombëtar të miratuar.

8. Natyra e flitrit të marrjes së mostrave

8.1 Duhet të zgjidhet filtri i përshtatshëm për teknikën e analizës së përdorur. Për metodën gravimetrike, preferohen filtrat me fibër qelqi. 

8.2 Kërkohet një efikasitet minimal filtrimi prej 99%, siç përcaktohet duke iu referuar testit DOP duke përdorur një aerosol me grimca me diametër 0,3 µm.

9. Peshimi

9.1 Duhet të përdoret një peshore e përshtatshme me precizion të lartë.

9.2 Me qëllim që të arrihet saktësia e kërkuar për peshimin, është thelbësore të përgatiten filtrat tërësisht para dhe pas marrjes së mostrave.

10. Shprehja e rezultateve

Përveç të dhënave të matjes, rezultatet duhet të regjistrojnë të dhënat e temperaturës, presionit dhe rrjedhjes dhe duhet të përfshijnë të gjithë informacionin përkatës, si një diagram të thjeshtë që tregon vendndodhjen e pikave të marrjes së mostrave, dimensionet e kanaleve, vëllimet e mostruara dhe metodën e llogaritjes së përdorur për të marrë rezultatet. Këto rezultate duhet të shprehen në temperaturë (273 K) dhe presion (101,3 kPa) normal. 

II. Metoda e numërimit të fibrave

Aty ku procedurat e numërimit të fibrave përdoren për qëllimin e kontrollit të përputhshmërisë me vlerën kufi në Nenin 4 të Direktivës, në varësi të dispozitave të Nenit 6(3) të Direktivës, mund të përdoret një faktor konvertimi prej dy fibra/ml për 0,1 mg/m³ pluhur azbesti.

Për qëllimet e Direktivës një fibër përkufizohet si çdo objekt me gjatësi më të madhe se 5 µm, gjerësi më të vogël se 3 µm, dhe që ka një raport gjatësi/gjerësi më të madh se 3/1, i cili është i numërueshëm me mikroskopi optike me kontrast fazor duke përdorur metodën e referencës Evropiane të përcaktuar në Aneksin I të Direktivës 83/477/KEE. 

Një metodë e numërimit të fibrave duhet të plotësojë specifikimet e mëposhtme:

1. Metoda duhet të jetë e përshtatshme të masë përqendrimin e fibrave të numërueshme në gazet e emetuara.

Autoriteti kontrollues vendos për periodicitetin e matjeve të tilla, sipas karakteristikave të impiantit dhe prodhimit të tyre, por kjo duhet të jetë të paktën çdo gjashtë muaj. Aty ku nuk merren masa periodike, vlera kufi e specifikuar në pikën 2 të kreut II zbatohet për emetimin total të pluhurit. 

Marrja e mostrave duhet të kryhet para çdo hollimi të rrjedhës që do të matet.

2. Funksionimi i instalimit

Matja do të jetë e vlefshme vetëm nëse marrja e mostrave bëhet ndërsa instalimi funksionon normalisht.

3. Përzgjedhja e pikës së mostrës

Marrja e mostrave duhet të bëhet në një pikë ku ka një rrjedhje të qetë (laminare) të rrymave të ajrit. Për sa është e mundur, duhet treguar kujdes për të shmangur turbulencat dhe pengesat që mund të prishin rrjedhjen e ajrit.

4. Modifikimet e nevojshme për marrjen e mostrave

Duhet të bëhen hapje të përshtatshme në kanalet ku do të bëhet marrja e mostrave, dhe duhet të sigurohen platforma të përshtatshme.

5. Matjet që do të bëhen para marrjes së mostrave

Para fillimit të marrjes së mostrave, fillimisht është e nevojshme të matet temperatura dhe presioni i ajrit dhe shpejtësia e rrjedhjes në kanal. Temperatura dhe presioni i ajrit normalisht do të maten përgjatë linjës së marrjes së mostrave në shpejtësi normale rrjedhjeje. Nën kushte të jashtëzakonshme, është gjithashtu e nevojshme të matet përqendrimi i avullit të ujit në mënyrë që rezultatet të mund të ndryshohen në përputhje me rrethanat.

6. Kërkesat e përgjithshme të procedurës së marrjes së mostrave

Procedura kërkon që një mostër ajri nga një kanal që mbart emetimet e pluhurit të azbestit të tërhiqet përmes një filtri, dhe përmbajtja e azbestit në pluhurin e mbajtur në filtër të matet.

6.1 Linja e marrjes së mostrave fillimisht kontrollohet për t'u siguruar që është hermetike dhe se nuk ka rrjedhje që mund të shkaktojnë gabime në matje. Koka e marrjes së mostrave mbyllet me kujdes dhe pompa (pompimi) e marrjes së mostrave vihet në punë. Shkalla e rrjedhjes nuk duhet të kalojë 1% të rrjedhës normale të marrjes së mostrave.

6.2 Marrja e mostrave të gazeve të emetuara duhet të kryhet brenda kanalit të emetimit në kushte izokinetike. 

6.3 Kohëzgjatja e marrjes së mostrave do të varet nga lloji i procesit që monitorohet dhe madhësia e hundëzës së marrjes së mostrave së përdorur. Periudha e marrjes së mostrave duhet të jetë e mjaftueshme për të siguruar që filtri i grumbullimit të mostrës mban midis 100-600 fibra azbesti të numërueshme/mm². Ajo duhet të jetë përfaqësuese e të gjithë procesit që monitorohet.

6.4 Koka e marrjes së mostrave dhe numri i pikave ku duhet të merren mostrat duhet të përcaktohen në përputhje me standardin kombëtar të miratuar.

7. Natyra e filtrit të grumbullimit të mostrave

7.1 Duhet të zgjidhet një filtër i përshtatshëm për teknikën e matjes. Për metodën e numërimit të fibrave, duhet të përdoren filtra membranorë (estere të përziera të celulozës ose nitrat celuloze) me madhësi nominale pore 5 µm, me katrorë të printuar dhe me një diametër prej 25 mm.

7.2 Filtri i grumbullimit të mostrës duhet të ketë një efikasitet minimal filtrimi prej 99% në lidhje me fibrat e numërueshme të azbestit. 

8. Numërimi i fibrave

Metoda e numërimit të fibrave duhet të jetë në përputhje me metodën e referencës Evropiane, siç përcaktohet në Aneksin I të Direktivës 83/477/KEE.

9. Shprehja e rezultateve

Përveç të dhënave të matjes, rezultatet duhet të regjistrojnë të dhënat e temperaturës, presionit dhe rrjedhjes dhe duhet të përfshijnë të gjithë informacionin përkatës, si një diagram të thjeshtë që tregon vendndodhjen e pikave të marrjes së mostrave, dimensionet e kanaleve, vëllimet e mostruara dhe metodën e llogaritjes së përdorur për të marrë rezultatet. Këto rezultate duhet të shprehen në temperaturë (273 K) dhe presion (101,3 kPa) normal.

